2021. gada 16.jūnijā Saistošie noteikumi Nr. SN\_\_\_/2021

Olainē

Apstiprināti ar Olaines novada domes 2021. gada 16.jūnija sēdes lēmumu (7. prot., \_\_\_. p.)

**Par Olaines novada domes saistošo noteikumu publicēšanas vietu**

*Izdoti saskaņā ar likuma "*[*Par pašvaldībām*](https://likumi.lv/ta/id/57255-par-pasvaldibam)*"* [*45. panta*](https://likumi.lv/ta/id/57255-par-pasvaldibam#p45)*piekto daļu*

1. Saistošie noteikumi nosaka Olaines novada domes saistošo noteikumu publicēšanas vietu.

2. Olaines novada domes saistošo noteikumu publicēšanas vieta ir oficiālais izdevums "Latvijas Vēstnesis".

3. Ar šo saistošo noteikumu spēkā stāšanos atzīt par spēku zaudējušiem Olaines novada domes 2015. gada 22. decembra saistošos noteikumus Nr.16 "[Par Olaines novada domes saistošo noteikumu publicēšanas](https://likumi.lv/ta/id/279150-par-babites-novada-pasvaldibas-saistoso-noteikumu-publicesanu) vietu" (16.prot., 25.2.p.).

Domes priekšsēdētājs  A. Bergs

**Paskaidrojuma raksts
Olaines novada domes saistošajiem noteikumiem Nr. SN\_\_\_/2021 "Par Olaines novada domes saistošo noteikumu publicēšanas vietu"**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Ar saistošajiem noteikumiem tiek noteikta turpmākā Olaines novada domes saistošo noteikumu publicēšanas vieta - oficiālais izdevums "[Latvijas Vēstnesis](https://likumi.lv/ta/id/321720)". |
| 2. Projekta nepieciešamības pamatojums | Vides aizsardzības un reģionālās attīstības ministrija ir aicinājusi novada domes jau 2021.gadā par savu saistošo noteikumu oficiālo publicēšanas vietu noteikt oficiālo izdevumu "[Latvijas Vēstnesis](https://likumi.lv/ta/id/321720)" un par šo lēmumu informēt iedzīvotājus.Likuma "[Par pašvaldībām](https://likumi.lv/ta/id/57255-par-pasvaldibam)" [45. panta](https://likumi.lv/ta/id/57255-par-pasvaldibam#p45) piektā, sestā un septītā daļa noteic: (5) “Republikas pilsētas domes saistošos noteikumus un to paskaidrojuma rakstu publicē oficiālajā izdevumā "Latvijas Vēstnesis". Novada domes saistošos noteikumus un to paskaidrojuma rakstu publicē oficiālajā izdevumā "Latvijas Vēstnesis" vai vietējā laikrakstā, vai bezmaksas izdevumā. Novada dome pieņem saistošos noteikumus, kuros nosaka saistošo noteikumu publicēšanas vietu. Saistošos noteikumus, kuros noteikta saistošo noteikumu publicēšanas vieta, publicē oficiālajā izdevumā "Latvijas Vēstnesis". Novada dome saistošo noteikumu publicēšanas vietu maina ne biežāk kā reizi gadā.(6) Saistošie noteikumi stājas spēkā nākamajā dienā pēc to publicēšanas šā panta piektajā daļā noteiktajā kārtībā, ja tajos nav noteikts cits spēkā stāšanās termiņš.(7) Pašvaldības saistošos noteikumus pēc to stāšanās spēkā publicē pašvaldības mājaslapā internetā. Novada domes saistošo noteikumu pieejamību nodrošina arī novada domes ēkā un pagasta vai pilsētas pārvaldēs."[Oficiālo publikāciju un tiesiskās informācijas likuma](https://likumi.lv/ta/id/249322-oficialo-publikaciju-un-tiesiskas-informacijas-likums) [3.](https://likumi.lv/ta/id/249322-oficialo-publikaciju-un-tiesiskas-informacijas-likums#p3) pants noteic, ka oficiālajā izdevumā vestnesis.lv bez maksas publicē ārējos normatīvos aktus, kā arī pašvaldību saistošos noteikumus.No 2022. gada 1. janvāra oficiālajā izdevumā "Latvijas Vēstnesis" tiks publicēti visi pašvaldību saistošie noteikumi un tie vienkopus un sistematizētā veidā būs pieejami arī vietnē likumi.lv. Turpmāk Olaines novada domes izdotos saistošos noteikumus publicēs oficiālajā izdevumā "Latvijas Vēstnesis", tas uzlabos gan sabiedrības, gan valsts pārvaldes iespējas iepazīties ar saistošo noteikumu aktuālo redakciju. |
| 3. Informācija par plānoto projekta ietekmi uz pašvaldības budžetu | Saistošo noteikumu publicēšana oficiālajā izdevumā "Latvijas Vēstnesis" pašvaldībām ir bez maksas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu projektam nav ietekmes uz uzņēmējdarbības vidi. |
| 5. Informācija par administratīvajām procedūrām | Saistošos noteikumus: - publicē oficiālajā izdevumā "Latvijas Vēstnesis";kā arī: - Olaines novada pašvaldības informatīvajā bezmaksas izdevumā “Olaines domes vēstis”;- pašvaldības tīmekļa vietnē – [www.olaine.lv](http://www.olaine.lv); - izliek redzamā vietā Olaines novada pašvaldības administrācijas ēkā Zemgales ielā 33, Olainē, Olaines novadā. |
| 6. Informācija par konsultācijām ar privātpersonām | Nav notikušas |

Domes priekšsēdētājs   A.Bergs